section_heading: Životni ciklus
paragraph_text: left|thumb|240x240px|Životni ciklus Životni ciklus teče na sljedeći način: čovjek se zarazi pijući vodu u kojoj se nalazi mali slatkovodni račić iz roda Cyclops u kojem se nalazi ličinka D. medinensis. Račić ugine u želucu, a iz njega izađu ličinke koje se probiju u retroperitonej gdje dozrijevaju u adulte (ženka dugačka 50 do 100&nbsp;cm, a mužjak mnogo kraći). Potom kopuliraju nakon čega mužjak ugine, a ženka migrira u potkožno tkivo, obično u donje udove. Trudna ženka uzrokuje nakon oko godinu dana od početka infekcije stvaranje čvorića te ulkusa na površini kože, a kad ulkus dođe u dodir sa slatkom vodom, iz uterusa izlaze ličinke koje u vodi nađu račića i u njemu završavaju svoj razvoj stadija ličinke. Kad trudna ženka ispusti sve ličinke, povuče se u tkivo i ondje ugine.